    TEHNISKĀ SPECIFIKĀCIJA 
[bookmark: _Hlk78266130]Būvniecības ieceres dokumentācijas izstrāde, autoruzraudzība, būvdarbu veikšana Valkas autostāvlaukuma pārbūvei Daugavpilī

1. Uzdevums:
1.1. Veikt būvniecības ieceres dokumentācijas (turpmāk – Būvprojekts) izstrādi, autoruzraudzību, būvdarbu veikšanu Valkas autostāvlaukuma pārbūvei komplektā ar apgaismojuma un lietus ūdens kanalizācijas tīklu izbūves darbiem Valkas iela 58,60 rajonā, Daugavpilī saskaņā ar p.4. „Projektēšanas uzdevums”.
1.2. Būvprojekta izstrādes procesā pielietot 2019. gada izstrādātā būvprojekta “Auto stāvlaukuma pārbūve Valkas ielā, zemes gabalā ar kadastra Nr.05000050004, Daugavpilī” risinājumus nesamazinot to darbu apjomus. Aktualizēt risinājumus atbilstoši TN prasībām un normatīvo aktu regulējumam. Apgaismojuma pielietotajiem risinājumiem jāatbilst zaļā publiskā iepirkuma prasībām.

2. Izvietojuma shēma: 
[image: ]


Piezīmes:
1. Zonējums/robežas attiecās tikai un vienīgi uz stāvlaukua infrastruktūru. Inženierkomunikāciju projektēšana jāveic atbilstoši institūciju tehniskiem noteikumiem, TN norādītajās robežās.
1. Skatīt kopā ar Tehnisko specifikāciju/Projektēšanas uzdevumu.
1. Neuzskatīt šo shēmu par viennozīmīgi pareizo un galīgo.


3. Darba apjomi:
	Nr.p.k.
	Darbu nosaukums
	Mērvienība
	Daudzums

	Izpētes darbu veikšana

	1. 
	Topogrāfiska plāna uzmērīšana un saskaņošana līkuma noteiktā kārtībā
	objekts
	1

	Būvprojekta minimālā sastāvā izstrāde

	2. 
	Būvniecības ieceres dokumentācijas izstrādāšana saskaņā ar Latvijas Republikā spēkā esošajiem MK noteikumiem
	kompl.
	1

	Būvprojekta izstrāde

	3. 
	Ceļu daļas izstrādāšana -  stāvlaukumi, piebrauktuves, ietves, laukumi, (ģenplāns, izbūves plāns, satiksmes organizācijas plāns, griezumi, labiekārtojuma plāns, specifikācijas).
	kompl.
	1

	4. 
	ELT sadaļas projektēšana (ārējais apgaismojums saskaņā ar tehnisko noteikumu prasībām)
	kompl.
	1

	5. 
	LKT sadaļas projektēšana (lietus ūdens kanalizācija saskaņā ar tehnisko noteikumu prasībām)
	kompl
	1

	6. 
	Inženierkomunikāciju aizsardzība vai pārbūve
	kompl.
	1

	7. 
	Ekonomiskas daļas izstrādāšana (darbu daudzumu kopsavilkums, izmaksu tāmes)
	kompl.
	1

	8. 
	Darbu organizēšanas projekta izstrādāšana (DOP)
	kompl.
	1

	Būvdarbi**

	1. 
	Ceļu daļas izbūve
	kompl.
	1

	2. 
	ELT sadaļas izbūves darbi (ārējais apgaismojums saskaņā ar tehnisko noteikumu prasībām)
	kompl.
	1

	3. 
	LKT sadaļas izbūves darbi (lietus ūdens kanalizācija saskaņā ar tehnisko noteikumu prasībām)
	kompl.
	1

	4. 
	Satiksmes aprīkojums, teritorijas labiekārtošana 
	
	

	5. 
	Inženierkomunikāciju aizsardzība vai pārbūve
	kompl.
	1

	Autoruzraudzība*

	1. 
	Autoruzraudzība (būvdarbu izpildes laikā (no būvdarbu uzsākšanas dienas līdz būvobjekta pieņemšanai ekspluatācijā dienai) provizoriski 6 mēneši)
	dienas
	10

	*-Pretendentam vienas autoruzraudzības dienas izmaksās jāiekļauj visas saprātīgi prognozējamās autoruzraudzības darba izmaksas (neatkarīgi no darba izpildē iesaistīto speciālistu skaita), t.sk. objekta apmeklējums un transporta izmaksas, izmaiņu rasējumu noformēšana un skaņošanas BISā, neparedzētu tehnisko problēmu risināšana sadarbībā ar Pasūtītāju un Būvuzņēmēju u.tml.



4. Projektēšanas uzdevums:

	1. 
	Objekta nosaukums
	Būvniecības ieceres dokumentācijas izstrāde, autoruzraudzība, būvdarbu veikšana Valkas autostāvlaukuma pārbūvei Daugavpilī

	2. 
	Objekta adrese
	Daugavpils, Valkas iela 58, 60 rajons

	3. 
	Zemes kadastra apzīmējums
	05000051003, 05000050004, 05000050601

	4. 
	Būves veids
	jaunbūve
	atjaunošana
	pārbūve
	citi

	5. 
	
	
	
	X
	

	6. 
	Pasūtītājs
	Daugavpils valstspilsētas pašvaldība

	7. 
	Pasūtītāja atbild. pārstāvis, tālr.nr.
	Antons Nazarovs, Daugavpils valstspilsētas pašvaldības iestādes “Komunālās saimniecības pārvalde” ceļu būvtehniķis, tālr.: 654 76 497, antons.nazarovs@daugavpils.lv.

	8. 
	Projektēšanas stadija
	būvniecības ieceres dokumentācija (turpmāk – BID)

	9. 
	Būvprojekts pa būves kārtām
	Nē

	10. 
	Tipveida risinājuma pielietojums
	Nē

	11. 
	Individuālā risinājuma izstrādāšana
	Jā
Pielietot 2019. gada izstrādātā būvprojekta “Auto stāvlaukuma pārbūve Valkas ielā, zemes gabalā ar kadastra Nr.05000050004, Daugavpilī” risinājumus. Aktualizēt risinājumus atbilstoši TN prasībām un normatīvo aktu regulējumam.

	12. 
	Projekta mērķis
	Sakārtot publiski pieejamu infrastruktūru, izbūvējot vieglo auto stāvlaukumu ar apgaismojuma un lietus ūdens kanalizācijas tīkliem, tādā veidā nodrošinot pakalpojumu pieejamību, kvalitāti un sasniedzamību. 

	13. 
	Prasība  izstrādāt

	11. 
12. 
12.1. 
	Būvprojekta risinājuma
variants
	1) Izstrādāt autostāvlaukuma pārbūves BID atbilstoši spēkā esošo normatīvo aktu prasībām nodrošinot stāvlaukuma uzturēšanas funkcijas pildīšanu. Stāvlaukuma konstrukciju ilgizturību ar minimāliem ekspluatācijas izdevumiem, kā arī nodrošināt satiksmes drošības un augsto komforta līmeni. BID risinājumiem jāiekļaujas pilsētas vidē. Paredzēt ūdens novadīšanu no stāvvietas teritorijas. Paredzēt teritorijas labiekārtošanu:
– izvērtēt atrašanas vietu un sasaisti ar galvenajiem piekļuves punktiem;
– BID risinājumus sasaistīt ar būvprojektu “Avotiņu parka revitalizācija un apgaismojuma izbūve”;
· Koku zāģēšanu saskaņot ar DVPI “KSP”;
· BID ietvertajiem risinājumiem jābūt savā starpā vienotiem, mūsdienīgiem, moderniem, inovatīviem, funkcionāliem, ilgtspējīgiem, tādiem, kas iekļaujas apkartējošajā pilsētvidē un ainavā.
2) Jāparedz cilvēku ērta piekļūšana Avotiņu parka teritorijai. Projektējamo teritoriju veidot pieejamu personām ar īpašām vajadzībām, ciktāl tas nekontrastē ar apkārtējo vidi un projekta sākotnējo ieceri.
3) Izstrādāt teritorijas vertikālo plānojumu, paredzot lietus ūdeņu savākšanu un novadīšanu.
4) Paredzēt apgaismojuma tīkla izbūvi un to atbilstību izsniegtajiem tehniskajiem noteikumiem, LVS EN 13201 “Ceļu apgaisme” prasībām, LBN prasībām un visu spēkā esošo normatīvo dokumentu prasībām. Apgaismojuma pielietotajiem risinājumiem jāatbilst zaļā publiskā iepirkuma prasībām. 
5) Gaismekļu, apgaismojuma balstu dizainu un izvietojumu saskaņot ar pilsētas galveno arhitekti un ar DVPI “Komunālās saimniecības pārvalde.
6) Kabeļa šķērsgriezumu izvēlēties ņemot vērā pieguļošo teritoriju pieslēgšanu, nepieciešamai slodzei un līnijas garumam;
7) Gaismekļiem paredzēt dimēšanas režīmus. Dimēšanas grafikus saskaņot ar Komunālās saimniecības pārvaldi.
8) Paredzēt gofrētas aizsargcaurules kabeļlīnijas guldīšanai.
9) Esošiem saglabājamiem kokiem, ja nepieciešams, paredzēt vainagu kopšanu profesionālā nozares speciālista vadībā 
10) Ceļu, ietvju, stāvlaukumu, pieslēgumu konstrukciju minimālais sastāvs – pielietot 2019. gada izstrādātā būvprojekta “Auto stāvlaukuma pārbūve Valkas ielā, zemes gabalā ar kadastra Nr.05000050004, Daugavpilī” risinājumus nesamazinot to darbu apjomus. Aktualizēt risinājumus atbilstoši TN prasībām un normatīvo aktu regulējumam.

	12.2. 
	Pirmsprojekta darbus, sagatavot izejmateriālus
	Izvērtēt atrašanās vietu un sasaisti ar galvenajiem piekļuves punktiem. 
Pēc nepieciešamības veikt citas nepieciešamās izpētes kvalitatīva projekta izstrādei.

	12.3. 
	Ģeotehniskās (t.sk. ģeoloģiskās) izpētes  darbus
	nē

	12.4. 
	Nestandarta iekārtu darba zīmējumus
	nē

	13. 
	Būvprojektēšanai nepieciešamie dokumenti un izejmateriāli

	13.1. 
	Zemes gabala dokumenti
	sagatavo pasūtītājs

	13.2. 
	Zemes gabala topogrāfiskais plāns
	sagatavo izpildītājs

	13.3. 
	Situācijas plāns
	sagatavo izpildītājs

	13.4. 
	Būves inventarizācijas materiāli
	nē

	13.5. 
	Būves tehniskās apsekošanas dati
	sagatavo izpildītājs

	13.6. 
	Ietekmes uz vidi novērtējums
	nē

	13.7. 
	Sanitāri higiēniskais uzdevums
	nē

	13.8. 
	Esošās apbūves nojaukšanas atļauja
	nē

	13.9. 
	Koku un krūmu izciršanas atļauja
	sagatavo izpildītājs (risinājumus iestrādāt BIDā)

	13.10. 
	Ugunsdzēs. un glābš. dienesta tehn. noteikumi
	nē

	13.11. 
	Satiksmes intensitātes uzskaite
	nē

	13.12. 
	Būvprojekta ekspertīze
	nē

	13.13. 
	Ceļu satiksmes drošības audits
	nē

	14. 
	Tehniskie  noteikumi (tehnisko noteikumu sarakstu izpildītājām jāpapildina un TN jāpieprasa no visām instancēm)

	14.1. 
	ūdensapgādei, kanalizācijai
	sagatavo pasūtītājs

	14.2. 
	siltumapgādei
	sagatavo pasūtītājs

	14.3. 
	gāzes apgādei
	sagatavo pasūtītājs

	14.4. 
	elektroapgādei
	sagatavo pasūtītājs

	14.5. 
	vājstrāvas tīkli:
	sagatavo pasūtītājs

	14.6. 
	VSIA „Latvijas valsts ceļi”
	sagatavo pasūtītājs

	14.7. 
	DVPI „Komunālās saimniecības pārvalde”
	skat. DVPI „Komunālās saimniecības pārvalde” TN

	14.7.1. 
	lietus ūdens kanalizācija
	skat. DVPI „Komunālās saimniecības pārvalde” TN

	14.7.2. 
	apgaismojums
	skat. DVPI „Komunālās saimniecības pārvalde” TN

	17.
	Celtniecības uzsākšanas un pabeigšanas termiņi
	2024. – 2025.g.

	18.
	Būvprojekta saskaņošana
	ar visiem ieinteresētiem inženierkomunikāciju īpašniekiem, ēku, zemes īpašniekiem, pilsētas arhitektu, ainavu arhitekti, galveno mākslinieku, VSIA „LVC”, būvvaldi  u.c. veic izpildītājs

	19.
	Būvprojekta
eksemplāru skaits
	1 papīrveidā + digitālā veidā uz USB datu nesēja  (.pdf, .dwg, .docx, .xlsx)

	20.
	Īpašie  nosacījumi

	Ja kāds no veicamajiem darbiem “Autoceļu  būvdarbu specifikācijās 2023” nav pietiekami aprakstīts vai vispār nav iekļauts, tad līdzīgā formātā jāizstrādā nepieciešamie  papildinājumi vai papildus specifikācijas.

	Materiālu specifikāciju, darbu apjomus un būvdarbu izmaksas ir jāsadala pa atsevišķi mērāmiem un izcenojamiem darbu veidiem, ievērojot darba raksturu, tā lai paveikto apjomu varētu ērti uzmērīt (novērtēt).

	Ievērot aizsargjoslas noteikumus un iedibinātās apbūves līnijas.

	Būvprojekta izmaiņas izstrādāt, ievērojot  pastāvošos  ES un vietējas LBN, LVS, ceļu specifikācijas noteikumus un normas.

	Nodrošināt teritorijas vides pieejamību.

	Saskaņot būvprojektu ar visiem robežojošu nekustamo īpašumu īpašniekiem.

	Nepieciešamības gadījumā projektētājs sagatavo saskaņošanas protokolus ar zemju īpašniekiem.

	Izpildes termiņi:

	· Būvniecības ieceres dokumentācijas iesniegšanas termiņš – 3 mēneši no līguma noslēgšanas dienas 

	Autoruzraudzība:
	Autoruzraudzības ietvaros autors veic būvprojekta labojumus, precizējumus, mezglu detalizāciju bez papildus apmaksas, gadījumā, ja būvniecības laikā konstatētas projekta kļūdas, vai nesaskaņa ar situāciju dabā, nepieciešamības gadījumā noformējot rasējumus, būvprojekta izmaiņu saskaņošanai.
-	Autoruzraugam jāpiedalās Pasūtītāja organizētajās sanāksmēs, lai pārrunātu Objekta būvniecības izpildes norisi, pēc uzaicinājuma piedalās  tās komisijas darbā, kura pieņem būvobjektu ekspluatācijā;
-	Sanāksmes notiek reizi nedēļā, kā arī pēc Pasūtītāja izsaukuma.



5. Būvdarbu izpilde

	1. Darbu izmaksas
1.1. Darbu izmaksas (līguma ietvaros – līguma cena) sevī ietver Darbu procesā izmantojamo būvizstrādājumu, cilvēkresursu, transporta, tehnikas, instrumentu, apdrošināšanas, elektroenerģijas, degvielas, būvgružu aizvākšanas, būvlaukuma uzturēšanas, ar būvdarbu organizēšanu, pabeigšanu un būvobjekta nodošanu saistītos izdevumus, iespējamo nodokļu, izņemot PVN, un nodevu maksājumus valsts un pašvaldības budžetos, un citas tiešās un netiešās izmaksas, kas būs jāveic būvkomersantam, lai pienācīgi un pilnībā izpildītu Darbus un nodrošinātu to garantiju.
1.2. Darbu izmaksas jāatspoguļo Darbu apjomu sarakstā.
1.3. Aprēķinot Darbu izmaksas, jāņem vērā Darbu apjomi, aktuālā BID rasējumi un “Auto stāvlaukuma pārbūve Valkas ielā, zemes gabalā ar kadastra Nr.05000050004, Daugavpilī “ būvprojekta rasējumi. 
1.4. Dabas resursu nodoklis – Izpildītājam darbu izmaksās jāparedz dabas resursu nodokļa izmaksas un to segšana  (saskaņā ar likumiem “Dabas resursu nodokļa likums”, “Par zemes dzīlēm” un to pielikumiem)

	2. Izmantojamie būvizstrādājumi
2.1. Būvkomersantam jāpielieto būvprojektam un tehniskajai specifikācijai atbilstošie būvizstrādājumi vai ekvivalentie būvizstrādājumi. Būvkomersantam, piedāvājot uz saskaņošanu ekvivalentus būvizstrādājumus, ir pienākums iesniedz arī pilnvērtīgu un detalizētu informāciju un dokumentus, kas apliecina būvizstrādājumu ekvivalenci.
2.2. Būvkomersants prioritāri darbu izpildē izmanto tos būvizstrādājumus, kas norādīti tehniskajā specifikācijā un būvprojektā.
2.3. Ekvivalents (līdzvērtīgs) būvizstrādājums ir būvizstrādājums, kurš pēc tehniskajiem, ekonomiskajiem, uzturēšanas parametriem ir  līdzvērtīgs vai labāks par tehniskajā specifikācijā un būvprojektā norādītajam būvizstrādājumam.

	3. Vispārīgie Darbu izpildes nosacījumi
3.1. Būvkomersants ne vēlāk kā 14 (četrpadsmit) kalendāro dienu laikā no PN izpildes dienas Būvniecības informācijas sistēmā (turpmāk – BIS) iesniedz visu nepieciešamo dokumentāciju Darbu uzsākšanas nosacījumu izpildei. 
3.2. Būvkomersants Darbus uzsāk pēc iespējas īsāka termiņā, bet ne vēlāk kā 7 (septiņu) kalendāro dienu  laikā no veiktās atzīmes par būvdarbu uzsākšanas nosacījumu izpildi, saņemot rakšanas atļauju un parakstot būves vietas nodošanas aktu būvdarbiem.
3.3. Būvkomersants nodrošina atbildīgā būvdarbu vadītāja atrašanos Būvobjektā nepārtraukti visu Darbu izpildes laiku. 
3.4. Būvkomersants nodrošina specializēto (atsevišķo) būvdarbu vadītāju atrašanos Būvobjektā tad, kad notiek specializēto Darbu izpilde. Nepieciešamības gadījumā tiem jāierodas Būvobjektā ne vēlāk kā 2 (divu) stundu laikā pēc Pasūtītāja vai atbildīgā būvdarbu vadītāja pieprasījuma.
3.5. Būvkomersants izstrādā Darbu veikšanas projektu katram Darbu veidam saskaņā ar Būvprojekta risinājumiem. Darbu veikšanas projektu izstrādā ņemot vērā turpmāk minēto:
3.5.1. Darbu veikšanas projektu izstrādā saskaņā ar spēkā esošajiem normatīvajiem aktiem;
3.5.2. Darbu veikšanas projektu saskaņo ar Pasūtītāju, Būvuzraugu, Autoruzraugu un pārējām Darbu procesā iesaistītajām iestādēm un personām;
3.5.3. Darbu veikšanas projektā jāiekļauj Autoceļu un ielu būvnoteikumu 121.1 punktā noteiktos nosacījumus.
3.6. Visu ar Darbu uzsākšanu, izpildi, pabeigšanu, nodošanu saistīto dokumentāciju Būvkomersants sagatavo, izstrādā, saskaņo un iesniedz pats, ja nav noteikts pretējais.
3.7. Būvkomersants pirms jebkuru Darbu veidu uzsākšanas saskaņo ar Pasūtītāju un atbildīgo būvdarbu vadītāju pielietojamās metodes un tehnoloģijas, kā arī izmantojamos būvizstrādājumus.
3.8. Darbu pasūtītāja veikts apstiprinājums, saskaņojums vai cita rīcība neatbrīvo Būvkomersantu no atbildības par Darbu izpildi saskaņā ar tehnisko specifikāciju, būvprojektu un spēkā esošajiem normatīvajiem aktiem.
3.9. Būvkomersants ir pilnvarots pārstāvēt Pasūtītāju būvvaldē jautājumos, kas saistīti ar būvdarbu uzsākšanas nosacījumu izpildi, būvdarbu pabeigšanu un nodošanu ekspluatācijā, un pieprasīt atzinumus par būves gatavību nodošanai ekspluatācijā.
3.10. Būvkomersants pēc Darbu pabeigšanas paraksta būvdarbu pabeigšanas aktu un nodod Būvobjektu Pasūtītājam, kā arī Darbu izpildes dokumentāciju, t.sk., bet ne tikai, būvdarbu žurnālu, būvdarbu apjomu sertifikātus, segto un nozīmīgu darbu pieņemšanas aktus, būvizstrādajumu atbilstības apliecinošus dokumentus, alternatīvu (ekvivalentu/analogu) būvizstrādājumu saskaņošanas un/vai apstiprināšanas dokumenti, izpilduzmērījumi, testēšanas pārskati, u.c.). Dokumentācija nododama pasūtītājām uz USB datu nesēja.
3.11. Būvkomersants pēc pēdējās bitumenizētās asfaltbetona kārtas izbūves Pasūtītāja klātbūtnē veic:
3.11.1. urbumus paraugu iegūšanai; 
3.11.2. pārbauda un izvērtē iegūtos paraugus uz biezumu, līdzenumu un virsmas saķeri vai makroraupjumu.
3.12. Būvkomersants iesniedz visus nepieciešamos dokumentus (Darbu izpildes dokumentāciju pilnā apjomā papīra formātā 1 (vienā) eksemplārā un/vai elektroniskā formātā, ierakstot USB datu nesējā) būvobjekta nodošanai ekspluatācijā 14 (četrpadsmit) kalendāro dienu laikā pēc būvdarbu pabeigšanas akta parakstīšanas dienas. Izpildītājam jāiesniedz izpilddokumentācijas komplekts pilnā apjomā papīra formātā 1.eks. un/vai digitālā formātā uz digitālā datu nesēja (USB atmiņas ierīce).
3.13. Būvkomersants veic būvobjekta nodošanu ekspluatācijā 60 (sešdesmit) kalendāro dienu laikā no būvdarbu pabeigšanas akta parakstīšanas dienas.
3.14. Būvkomersants nodrošina gala izpildmērījumu apjomu sadalīšanu atbilstoši ielu posmiem, kārtām, segumu un inženierkomunikāciju tipiem.
3.15. Būvkomersants ne vēlāk kā 2 (divu) darba dienu laikā rakstiski paziņo Pasūtītājam par visiem apstākļiem, kas atklājušies Darbu izpildes procesā un var radīt šķēršļus turpmākai Darbu kvalitatīvai un savlaicīgai izpildei.
3.16. Būvkomersants no Darbu uzsākšanas līdz Būvdarbu pabeigšanas akta parakstīšanai, saskaņojot ar Pasūtītāju, nodrošina Būvobjektā esošās ielas posma un apbraucamo ielu un/vai ceļu ikdienas uzturēšanu ar sekojošiem nosacījumiem:
3.16.1. ielām ar grants segumu – planē, atputekļo segumu dzīvojamo māju tuvumā un veic nesaistīta minerālmateriāla seguma atjaunošanas pasākumus (t.sk. līdzināšana, piebēršana saskaņā ar  Autoceļu būvdarbu specifikācijas ABS 2023 un Autoceļu ikdienas uzturešanas darbu specifikācijas 2021);
3.16.2. ielām ar melno segumu – bedrīšu remonta pasākumi.
3.16.3. Gadījumā, ja Būvkomersants nenodrošina Būvobjektā esošās ielas posma un apbraucamo ielu un/vai ceļu ikdienas uzturēšanu, tad Pasūtītājs iepriekš minēto darbu izpildei ir tiesīgs piesaistīt citu komersantu, bet Būvkomersantam ir pienākums apmaksāt komersanta darbu, bet ja tas sākotnēji atsakās veikt vai neveic apmaksu, tad Pasūtītājs ir tiesīgs darbu izmaksas ieturēt no līguma saistību nodrošinājuma.
3.17. Būvkomersants ne vēlāk kā līdz Darbu pabeigšanai nodrošina visu būvgružu izvešanu no Būvobjekta, Būvobjekta teritorijas sakārtošanu, Būvobjekta atbrīvošanu no Būvkomersanta un tā piesaistīto apakšuzņēmēju personāla, rīkiem, iekārtām, transporta.
3.18. Darbu izpildes laikā Pasūtītājs ir tiesīgs noteikt jebkura būvizstrādājuma ekspertīzi, kuras slēdziens ir saistošs abām pusēm bet ekspertīzes izmaksas sedz tā puse, kurai ekspertīzes slēdziens ir negatīvs.


	4. Īpašie Darbu izpildes nosacījumi
4.1. Demontāžas un citu būvdarbu rezultātā atgūtais materiāls, kā arī atkritumi, proti, aku vāki, lietus gūlijas (režģis), inženiertīklu caurules, dzelzsbetona izstrādājumi, grunts, grants, šķembas, safrēzētais asfalts, esošā apgaismojuma instalācija  u.c. Būvkomersantam jāutilizē saskaņā ar spēkā esošo normatīvo aktu prasībām un to noteiktajā kārtībā, izņemot turpmāk minētos gadījumus. 
4.2. Demontāžas darbus pirms to uzsākšanas Būvkomersantam obligāti jāsaskaņo ar Pasūtītāju. Vienlaikus Pasūtītājs ir tiesīgs pieprasīt un Būvkomersantam ir pienākums nodod iepriekš minēto atgūto materiālu apjomu, sastādot atgūto materiālu nodošanas - pieņemšanas aktu. 
4.3. Apgaismojuma daļas demontāžas darbus pirms to uzsākšanas Būvkomersantam jāsaskaņo arī ar SIA “Labiekārtošana-D”, reģistrācijas Nr.41503003033 (turpmāk – Sabiedrība). Apgaismojuma daļas demontāžas darbu rezultātā atgūtais materiāls Būvkomersantam, saskaņojot Pasūtītāju un Sabiedrību, jānogādā uz materiālu glabāšanas vietu Višķu ielā 21K, Daugavpilī (adresi precizēt pirms transportēšanas), sastādot atgūto materiālu nodošanas - pieņemšanas aktu. Materiālu nogādāšanas izmaksas Būvkomersantam jāierēķina Darbu izmaksās.
4.4. Darbu izpildes rezultātā radušies celmi un ciršanas atlieku jāutilizē saskaņā ar spēkā esošo normatīvo aktu prasībām un to noteiktajā kārtībā.
4.5. Darbu izpildes rezultātā iegūto derīgo koksni Būvkomersantam, saskaņojot ar Pasūtītāju, jānogādā uz kokmateriālu glabāšanas vietu Vaļņu ielā 67, Daugavpilī (adresi precizēt pirms transportēšanas), sastādot koksnes nodošanas - pieņemšanas aktu. Koksnes nogādāšanas izmaksas Būvkomersantam jāierēķina Darbu izmaksās.

	5. Darbu apjomu grozījumi
5.1. Pasūtītājs ir tiesīgs, nemainot Darbu apjomu sarakstā noteiktās darbu izmaksu vienību cenas, Darbu apjomu sarakstā noteiktās vienas darba pozīcijas ietvaros neizlietotos naudas līdzekļus novirzīt citas darba pozīcijas izmaksu segšanai, attiecīgi palielinot konkrētas pozīcijas darba apjomu, ja konkrētajā pozīcijā objektīvi nepieciešami papildu apjomi.
5.2. Pasūtītājs, saskaņojot ar būvuzraugu un autoruzraugu, var uzdot neveikt vai var atļaut neveikt Darbus, kas tika iekļauti sākotnējos Darbu apjomos, taču zuda nepieciešamība pēc šiem Darbiem.
5.3. Pasūtītājs, saskaņojot ar būvuzraugu un autoruzraugu, var uzdot veikt vai var atļaut veikt papildus Darbus, kas netika iekļauti sākotnējos Darbu apjomos, jo nebija iespējams konstatēt vai paredzēt šo Darbu nepieciešamību (papildu risinājumus, kas var uzlabot Būvprojekta tehniskus risinājumus, transporta būves funkcionalitāti, uzlabot energoefektivitāti, izmaiņas, kas skar, jaunu progresīvu būvizstrādājumu ienākšanu Latvijas tirgū). Papildus Darbiem piemēro tādas pašas cenas kā analogiem Darbiem Darbu apjomu sarakstā, bet papildus Darbiem, kam analogu Darbu apjomu sarakstā nav, cenu nosaka Pasūtītājs pēc līdzīga rakstura Darbu cenām Darbu apjomu sarakstā noteiktās, vai, ja līdzīga rakstura Darbu cenas Darbu apjomu sarakstā noteiktās nav, pēc Būvkomersanta iesniegtās un būvuzrauga saskaņotās cenas kalkulācijas un līdzīga rakstura Darbu cenām tirgū.
5.4. Pasūtītājs var uzdot veikt vai var atļaut veikt papildus Darbus, kas tika iekļauti Būvprojektā, bet netika iekļauti sākotnējos Darbu apjomos, un kas nepieciešami citu būvdarbu uzsākšanai, un/vai pabeigšanai, kā arī Objekta nodošanai ekspluatācijā. Papildus Darbiem piemēro tādas pašas cenas kā analogiem Darbiem Darbu apjomu sarakstā, bet papildus Darbiem, kam analogu Darbu apjomu sarakstā nav, cenu nosaka Pasūtītājs pēc līdzīga rakstura Darbu cenām Darbu apjomu sarakstā, vai, ja līdzīga rakstura Darbu cenas Darbu apjomu sarakstā nav, pēc Būvkomersanta iesniegtās un Būvuzrauga saskaņotās cenas kalkulācijas un līdzīga rakstura Darbu cenām tirgū.
5.5. Būvkomersants nav tiesīgs bez saskaņošanas ar Pasūtītāju un būvuzraugu aizvietot būvprojektā norādītos būvizstrādājumus, kuri ir noņemti no ražošanas un/vai nav pieejami tirgū, ar alternatīviem (ekvivalentiem/analogiem) būvizstrādājumiem. Lai saskaņotu būvizstrādājuma aizvietošanu, Būvkomersants iesniedz Pasūtītājam attiecīgus pierādījumus, kas apliecina būvizstrādājuma noņemšanu no ražošanas un/vai nepieejamību  tirgū (piemēram, būvizstrādājuma ražotāja tīmekļvietnē esošā publiski pieejamā informācija, būvizstrādājuma ražotāja rakstveida apliecinājums u.tml. informācija). Ja Pasūtītājs piekrīt kādu no tehniskajā piedāvājumā norādītiem būvizstrādājumiem aizvietot ar alternatīviem (ekvivalentiem/analogiem) būvizstrādājumiem, tad Būvkomersantam jāsagatavo būvizstrādājumu aizvietošanas akts, kurā jāsalīdzina esošā un aizvietotā būvizstrādājuma tehniski salīdzināmie parametri (parametru skaits var atšķirties atkarībā no konkrētā būvizstrādājuma, bet, ja Pasūtītājs uzskatīs, ka ar norādīto salīdzinājumu nav pietiekami, lai noteikt konkrētu būvizstrādājuma ekvivalentu/analogu, tad Pasūtītājs ir tiesīgs pieprasīt salīdzināt papildus parametrus), un ja Pasūtītājs un būvuzraugs to saskaņo, tad ir pieļaujama būvizstrādājuma aizvietošana Darbu izmaksu vai Darbu apjomu sarakstā noteiktās darbu izmaksu vienību cenas ietvaros.

	6. Darbu garantija
6.1. Darbu garantijas laikā Būvkomersants novērš radušos Darbu defektus un/vai neatbilstības par saviem līdzekļiem, ja tie ir radušies Būvkomersanta nekvalitatīva Darba vai pieļauto kļūdu rezultātā, kā arī izmantojot nekvalitatīvus būvizstrādājumus. Gadījumā, ja šie atklātie Darbu defekti un/vai neatbilstības bija par iemeslu citu objektu bojājumiem, Būvkomersantam ir pienākums ar saviem spēkiem un par saviem līdzekļiem veikt attiecīgas darbības bojājumu novēršanai.
6.2. Gadījumā, ja Būvkomersants atsakās uz sava rēķina novērst Pasūtītāja konstatētos Darbu defektus un/vai neatbilstības Darbu garantijas laikā, tad tiek noteikta neatkarīgā ekspertīze, kuras slēdziens ir saistošs abām pusēm bet ekspertīzes izmaksas sedz tā puse, kurai ekspertīzes slēdziens ir negatīvs.
6.3. Gadījumā, ja Būvkomersants Pasūtītājs noteiktajā termiņā neveic vai sākotnēji atsakās veikt Darbu defektu un/vai neatbilstību vai objektu bojājumu, kas ar ekspertīzes slēdzienu atzīts par garantijas gadījumu, novēršanu, Pasūtītājs iepriekš minēto darbu izpildei ir tiesīgs piesaistīt citu komersantu, bet Būvkomersantam ir pienākums apmaksāt komersanta darbu, bet ja tas sākotnēji atsakās veikt vai neveic apmaksu, tad Pasūtītājs ir tiesīgs Darbu defektu un/vai neatbilstību vai objektu bojājumu novēršanas izmaksas ieturēt no Garantijas laika nodrošinājuma.

	7. Darbu izpildes termiņš
Darbu izpildes termiņš – 6 mēneši no būvdarbu uzsākšanas nosacījumu (BUN) atzīmes.

	8. Darbu garantijas termiņš
Darbu garantijas termiņš – 5 (pieci) gadi no objekta pieņemšanas ekspluatācijā akta izdošanas dienas.

